CELEX: 32009R1161
Language: hr
Date: 2009-11-30 00:00:00
Title: Uredba Komisije (EZ) br. 1161/2009 od 30. studenoga 2009. o izmjeni Priloga II. Uredbi (EZ) br. 853/2004 Europskog parlamenta i Vijeća u pogledu informacija o prehrambenom lancu koje se moraju osigurati subjektima u poslovanju s hranom koji vode klaonice  Tekst značajan za EGP

03/Sv. 52
            
            
               HR
            
            
               Službeni list Europske unije
            
            
               182
            
         32009R1161
   
               L 314/8
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1161/2009
   od 30. studenoga 2009.
   o izmjeni Priloga II. Uredbi (EZ) br. 853/2004 Europskog parlamenta i Vijeća u pogledu informacija o prehrambenom lancu koje se moraju osigurati subjektima u poslovanju s hranom koji vode klaonice
   (Tekst značajan za EGP)
   EUROPSKA KOMISIJA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno njezin članak 10. stavak 1.,
   budući da:
   
               (1)
            
            
               Uredbom (EZ) br. 853/2004 utvrđuju se posebna pravila u pogledu higijene hrane životinjskog podrijetla. Posebno, odjeljkom III. Priloga II. toj Uredbi zahtijeva se da subjekti u poslovanju s hranom koji vode klaonice zahtijevaju, primaju, provjeravaju i djeluju u skladu s informacijama o prehrambenom lancu za sve životinje, osim divljači, koje se šalju ili su namijenjene za slanje u klaonicu.
            
         
               (2)
            
            
               U točki 2. tog odjeljka predviđa se da se tim subjektima moraju dostaviti informacije o prehrambenom lancu najmanje 24 sata prije dolaska životinja u klaonicu, osim u okolnostima navedenim u točki 7. tog odjeljka. Točkom 7. predviđa se da, kada nadležno tijelo to dozvoli, te informacije mogu pratiti određene životinje navedene u toj točki do klaonice, umjesto da ih se dostavi najmanje 24 sata prije njihovog dolaska.
            
         
               (3)
            
            
               Kako je pružanje informacija o prehrambenom lancu novi zahtjev za subjekte u poslovanju s hranom, uveden Uredbom (EZ) br. 853/2004, Uredbom Komisije (EZ) br. 2076/2005 od 5. prosinca 2005. o utvrđivanju prijelaznih odredaba za provedbu uredaba (EZ) br. 853/2004, (EZ) br. 854/2004 i (EZ) br. 882/2004 Europskog parlamenta i Vijeća (2) utvrđeno je prijelazno razdoblje za potpunu provedbu tog zahtjeva.
            
         
               (4)
            
            
               Neometani protok informacija o prehrambenom lancu iz farme u klaonicu posebno olakšava članak 8. stavak 2. Uredbe (EZ) br. 2076/2005 kojim se predviđa odstupanje od zahtjeva utvrđenog u odjeljku III. točki 2. Priloga II. Uredbi (EZ) br. 853/2004 o davanju informacija o prehrambenom lancu 24 sata prije dolaska životinja u klaonicu, ako nadležno tijelo to dozvoli i kada to ne ugrožava ciljeve te Uredbe.
            
         
               (5)
            
            
               Iskustvo je pokazalo da je davanje mogućnosti nadležnom tijelu da od slučaja do slučaja može proširiti situacije u kojima se informacije o prehrambenom lancu mogu poslati u klaonicu zajedno sa životinjama na koje se one odnose, umjesto da ih se dostavi 24 sata unaprijed, dovelo do neometane provedbe zahtjeva u pogledu informacija o prehrambenom lancu. Stoga je primjereno ovu prijelaznu odredbu učiniti trajnom.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 853/2004 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2009.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 139, 30.4.2004., str. 55.
   
      (2)  SL L 338, 22.12.2005., str. 83.
   
      PRILOG
      U Prilogu II. Uredbi (EZ) br. 853/2004, odjeljak III. točka 7. zamjenjuje se sljedećim:
      
         
                     „7.
                  
                  
                     Ako nadležno tijelo to dozvoli i pod uvjetom da to ne ugrožava ciljeve ove Uredbe, informacije o prehrambenom lancu mogu stići u klaonicu manje od 24 sata prije dolaska životinja svih vrsta na koje se te informacije odnose ili mogu pratiti životinje do klaonice.
                     Međutim, svaka informacija o prehrambenom lancu za koju se zna da može rezultirati ozbiljnim narušavanjem rada klaonice, mora se subjektu u poslovanju s hranom koji vodi klaonicu dostaviti dovoljno prije dolaska životinja u klaonicu, kako bi taj subjekt u poslovanju s hranom mogao na odgovarajući način planirati rad klaonice.
                     Subjekt u poslovanju s hranom koji vodi klaonicu mora ocijeniti relevantne informacije i primljene informacije o prehrambenom lancu dostaviti službenom veterinaru. Životinje se ne smiju klati niti pripremati prije nego što to dozvoli službeni veterinar.”